Լիբանանի մէջ Հայաստանի դեսպան Սամուէլ Մկրտչեան խօսք առնելով ըսաւ, որ Արցախի նուիրուած ձեռնարկները` մշակութային, մարզական, կամ այլ բնոյթի, միշտ անհրաժեշտ ու պահանջուած են, նաեւ բոլորին կողմէ աջակցութեան կարիքը ունին, որովհետեւ անոնք կը նպաստեն Արցախի պաշտպանութեան, անվտանգութեան եւ գոյատեւման: «Արցախով կը սկսի մեր անվտանգութիւնը եւ Արցախով կ՛աւարտի մեր համահայկական ընդհանուր ձգտումներու իրականացումը», եզրափակեց դեսպանը` շնորհակալութիւն յայտնելով բոլոր անոնց, որոնք սատարեցին տօնավաճառի յաջողութեան, որ պիտի ծառայէ իր նպատակին եւ նպաստէ Արցախի բարգաւաճման, ամրապնդման, նաեւ Հայաստանի եւ սփիւռքահայութեան հայապահպանման գործին: